หุ้นไทยปิดตลาดติดลบ  7.17 จุด
หุ้นไทยปิดทำการวันสิ้นงวดไตรมาสแรกที่ 1196.77 จุดลดลง 7.14 จุด ด้วยมูลค่าการซื้อขาย 28,418.80 ล้านบาท
30 มี.ค. 2555

หุ้นไทยปิดทำการวันสิ้นงวดไตรมาสแรกที่ 1196.77 จุดลดลง 7.14 จุด ด้วยมูลค่าการซื้อขาย 28,418.80 ล้านบาท 
ทั้งนี้ มี 3 หลักทรัพย์ที่ทำให้ตลาดหุ้นไทยวันนี้ยืนในแดนลบ คือ PTTEP ปิดที่ระดับ 174.50 บาท ลดลง 4.50 บาท ราคาหุ้นที่ปรับลดลงมีผลต่อตลาด –1.8374 จุด, PTT ปิดที่ระดับ 354.00 บาท ลดลง 4.00 บาท ราคาหุ้นที่ปรับลดลงมีผลต่อตลาด–1.4052 จุด และ SCB ปิดที่ระดับ 143.50 บาท ลดลง 2.50 บาท ราคาหุ้นที่ปรับลดลง มีผลต่อตลาด - 1.0434 จุด 
นายพิชัย เลิศสุพงศ์กิจ ผู้ช่วยกรรมการผู้จัดการ บล.ธนชาต กล่าวว่า ตลาดหุ้นทั่วโลกรวมถึงหุ้นไทยไตรมาสแรกถือว่าสดใสมากและเฉลี่ยปรับตัวเพิ่มสูงขึ้นมากกว่า10%หากนับจากช่วงสิ้นปี แต่ถ้าหากนับจากระดับต่ำสุดของตลาดหุ้นเมื่อเดือนต.ค.2554 จะเห็นว่าหุ้นทั่วโลกปรับตัวขึ้นกว่า 25% ซึ่งเป็นผลจากการผ่อนคลายนโยบายทางการเงินของธนาคารกลางสำคัญๆของโลกทำให้สภาพคล่องไหลเข้าสู่ตลาดจำนวนมากและเป็นผลให้ตลาดหุ้นปรับตัวเพิ่มขึ้น
สำหรับดัชนีหุ้นไทยที่ปิดสิ้นงวดติดลบกว่า   7.14  จุด นั้นเป็นผลจากการกดราคาหุ้นขนาดใหญ่ในช่วงท้ายซึ่งอาจเป็นไปได้ว่ามีการขายทำกำไรเพื่อปิดงวดปัยชีเท่านั้น ไม่มีนัยอะไรเพราะวันนี้ตลาดหุ้นอื่นๆปรับตัวเพิ่มขึ้นหลังเศรษฐกิจสหรัฐออกมาดี